DRŽAVNI ARHIV U VUKOVARU

ŽUPANIJSKA 66

32 000 VUKOVAR

e-mail: drzavni.arhiv.vu@davu.hr

telefon: 032/ 425 195

mobitel: 091/ 623 2260

KLASA: 112-06/20-01/01

URBROJ: 2196-119-01-20-3

U Vukovaru, 13. studenoga 2020.

Na temelju čl. 10. Statuta Državnog arhiva u Vukovaru (u daljnjem tekstu DAVU) i odredbi Pravilnika o unutarnjem ustroju, redu, radnim mjestima i načinu rada DAVU (URBROJ: 532-06-01-18-3; KLASA: 003-05/18-01/01), te sukladno Planu prijma za zapošljavanje pripravnika u reguliranim djelatnostima iz sektora kulture za 2020. godinu, ravnatelj DAVU raspisuje

**JAVNI NATJEČAJ**

**za prijam zaposlenika**

**Odjel za sređivanje i obradu arhivskog gradiva:**

**Arhivski tehničar/tehničarka – 2 izvršitelja/ice, na određeno vrijeme (12 mjeseci), puno radno vrijeme**

Uvjeti:

- SSS (gimnazija, upravna ili ekonomska);
- stručno zvanje: arhivski tehničar;
- informatička osposobljenost

Pravo prijave na javni poziv imaju nezaposlene osobe koje nemaju više od 6 mjeseci staža osiguranja u zvanju u obrazovnoj razini iz područja kulture prijavljene u evidenciju nezaposlenih.

U prijavi na javni natječaj potrebno je navesti:

* podatke za kontakt: ime i prezime, adresa, telefonski broj, adresa e-pošte.

Uz pisanu prijavu na javni natječaj potrebno je priložiti sljedeće dokaze u izvorniku ili preslici, kojima kandidati/kandidatkinje dokazuju da ispunjavaju formalne uvjete natječaja:

* životopis
* osobna iskaznica ili uvjerenje o državljanstvu
* dokaz o odgovarajućem stupnju obrazovanja (svjedodžba)
* uvjerenje da se protiv osobe koja se natječe ne vodi kazneni postupak (ne starije od 6 mjeseci),
* elektronički zapis Hrvatskog zavoda za mirovinsko osiguranje s podacima iz matične evidencije
* dokaz o nezaposlenosti (uvjerenje Hrvatskog zavoda za zapošljavanje)

Na javnom pozivu ravnopravno sudjeluju osobe oba spola.

Kandidati/kandidatkinje koji/e ostvaruju pravo prednosti kod prijma u radni odnos prema posebnim propisima, dužni su u prijavi na javni poziv pozvati se na to pravo te imaju prednost u odnosu na ostale kandidate samo pod jednakim uvjetima. Isti su dužni prijavi priložiti dokaze o ispunjavanju osnovnih uvjeta navedenih u javnom pozivu, dokaze o priznatom statusu iz kojih je vidljivo navedeno pravo.

Kandidat/kinja koji/a se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (,,Narodne novine", broj 121/2017) uz prijavu na natječaj/oglas dužan/a je priložiti osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja:

<https://branitelji.gov.hr/zaposljavanje-u-drzavnoj-sluzbi/843>

Urednom prijavom smatra se prijava koja sadrži sve podatke i priloge navedene u javnom pozivu.

Nepotpune i nepravodobne prijave neće se razmatrati. Osobe koje podnesu nepotpune ili nepravovremene prijave ne smatraju se kandidatima prijavljenim na javni poziv. Osobe koje ne ispunjavaju formalne uvjete navedene u pozivu ne smatraju se prijavljenim kandidatima.

Po procjeni, obavit će se s uredno prijavljenim kandidatima razgovor u DAVU ili putem videolinka. Za kandidata koji ne pristupi razgovoru smatra se da je povukao prijavu i više se ne smatra kandidatom prijavljenim na natječaj. DAVU pridržava pravo poništenja javnog poziva, odnosno pravo ne odabrati nijednog kandidata, bez obveze obrazlaganja svoje odluke.

Rok za podnošenje prijava je **8 dana** od objave javnog poziva na mrežnim stranicama Hrvatskog zavoda za zapošljavanje i Državnog arhiva u Vukovaru. Pisane prijave s dokazima o ispunjavanju uvjeta javnog poziva dostavljaju se **e-mailom na adresu elektroničke pošte: drzavni.arhiv.vu@davu.hr** ili **osobno, uz prethodnu najavu,** na adresu: Državni arhiv u Vukovaru, Županijska 66, 32 000 Vukovar, s naznakom: „Javni poziv za prijam pripravnika - arhivski tehničar/tehničarka“, radnim danom od 8 do 14 sati.  O rezultatima izbora kandidati će biti obaviješteni u zakonskom roku.

**Državni arhiv u Vukovaru**